title: 2011/758/UE: Decizia Parlamentului European din 25 octombrie 2011 privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2009#Rezoluția Parlamentului European din 25 octombrie 2011 conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2009

text:
               26.11.2011

               RO

               Jurnalul Oficial al Uniunii Europene

               L 313/27

         DECIZIA PARLAMENTULUI EUROPEAN
   din 25 octombrie 2011
   privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2009
   (2011/758/UE)
   PARLAMENTUL EUROPEAN,
   având în vedere conturile anuale finale ale Agenției Europene pentru Medicamente pentru exercițiul financiar 2009,
   având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere Decizia sa din 10 mai 2011 (2) de amânare a deciziei de descărcare de gestiune pentru exercițiul financiar 2009, precum și răspunsurile directorului executiv al Agenției Europene pentru Medicamente,
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 726/2004 al Parlamentului European și al Consiliului (4) de instituire a unei Agenții Europene pentru Medicamente, în special articolul 68,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5), în special articolul 94,
   având în vedere scrisoarea președintelui Consiliului de administrație al Agenției din 17 iunie 2011 adresată președintelui Comisiei pentru control bugetar din cadrul Parlamentului European (EMA/441533/2011),
   având în vedere răspunsurile Agenției la Rezoluția Parlamentului din 10 mai 2011 (6) care însoțește Decizia sa menționată mai sus privind descărcarea de gestiune pentru exercițiul financiar 2009,
   având în vedere raporturile anuale de audit intern pe 2009, 2008 și 2007 privind Agenția întocmite de Serviciul de Audit Intern al Comisiei (IAS);
   având în vedere raportul final de monitorizare referitor la misiunile de audit desfășurate de IAS în 2009, 2008 și 2006 care au vizat Agenția,
   având în vedere articolul 77 și anexa VI la Regulamentul său de procedură,
   având în vedere al doilea raport al Comisiei pentru control bugetar (A7-0329/2011),

               1.

               acordă directorului executiv al Agenției Europene pentru Medicamente descărcarea de gestiune pentru execuția bugetului Agenției aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Medicamente, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 28.

      (2)  JO L 250, 27.9.2011, p. 173.

      (3)  JO L 248, 16.9.2002, p. 1.

      (4)  JO L 136, 30.4.2004, p. 1.

      (5)  JO L 357, 31.12.2002, p. 72.

      (6)  JO L 250, 27.9.2011, p. 174.

      REZOLUȚIA PARLAMENTULUI EUROPEAN
      din 25 octombrie 2011
      conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2009
      PARLAMENTUL EUROPEAN,
      având în vedere conturile anuale finale ale Agenției Europene pentru Medicamente pentru exercițiul financiar 2009,
      având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2009, însoțit de răspunsurile Agenției (1),
      având în vedere Recomandarea Consiliului din 15 februarie 2011 (05892/2011 – C7-0052/2011),
      având în vedere Decizia sa din 10 mai 2011 (2) de amânare a deciziei de descărcare de gestiune pentru exercițiul financiar 2009, precum și răspunsurile directorului executiv al Agenției Europene pentru Medicamente,
      având în vedere articolul 276 din Tratatul CE și articolul 319 din Tratatul privind funcționarea Uniunii Europene,
      având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
      având în vedere Regulamentul (CE) nr. 726/2004 al Parlamentului European și al Consiliului (4) de instituire a unei Agenții Europene pentru Medicamente, în special articolul 68,
      având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5), în special articolul 94,
      având în vedere scrisoarea președintelui Consiliului de administrație al Agenției din 17 iunie 2011 adresată președintelui Comisiei pentru control bugetar din cadrul Parlamentului European (EMA/441533/2011),
      având în vedere răspunsurile Agenției la Rezoluția Parlamentului din 10 mai 2011 (6) care însoțește Decizia sa menționată mai sus privind descărcarea de gestiune pentru exercițiul financiar 2009,
      având în vedere raporturile anuale de audit intern pe 2009, 2008 și 2007 privind Agenția întocmite de Serviciul de Audit Intern al Comisiei (IAS);
      având în vedere raportul final de monitorizare referitor la misiunile de audit desfășurate de IAS în 2009, 2008 și 2006 care au vizat Agenția,
      având în vedere articolul 77 și anexa VI la Regulamentul său de procedură,
      având în vedere al doilea raport al Comisiei pentru control bugetar (A7-0329/2011),

                  A.

                  întrucât, în Raportul său privind conturile anuale ale Agenției Europene pentru Medicamente pentru exercițiul financiar 2009, Curtea de Conturi a formulat o opinie cu rezerve în ceea ce privește legalitatea și regularitatea operațiunilor subiacente;

                  B.

                  întrucât, în Decizia sa din 10 mai 2011 menționată mai sus, Parlamentul a decis să amâne decizia de a acorda directorului executiv al Agenției descărcarea de gestiune pentru execuția bugetului Agenției aferent exercițiului financiar 2009;

                  C.

                  întrucât bugetul Agenției pentru exercițiul 2009 s-a ridicat la 194 000 000 EUR, ceea ce reprezintă o majorare cu 6,28 % față de exercițiul financiar 2008;

                  D.

                  întrucât bugetul Agenției este finanțat atât de la bugetul anual al Uniunii, care reprezintă 18,52 % din veniturile totale în 2009, cât și, în cea mai mare parte, din taxe plătite de întreprinderile farmaceutice pentru servicii care ar putea depăși cadrul unui singur exercițiu financiar și întrucât, prin urmare, contribuția generală a Uniunii a scăzut cu 9,2 % între 2008 și 2009;

                  E.

                  întrucât autoritatea care acordă descărcarea de gestiune a primit răspunsuri din partea Agenției în urma Rezoluției Parlamentului din 10 mai 2011 menționată mai sus;

                  F.

                  întrucât, în răspunsurile sale adresate Parlamentului, Agenția a prezentat autorității care acordă descărcarea de gestiune informații actualizate cu privire la gradul de aplicare a recomandărilor IAS, menționând că:

                              —

                              în ceea ce privește auditul IAS din 2009 referitor la gestionarea resurselor umane, una dintre cele trei recomandări „foarte importante” a fost implementată, iar celelalte două sunt în curs de a fi aplicate;

                              —

                              în ceea ce privește auditul IAS din 2008 referitor la procedurile administrative de selecție care sprijină realizarea de evaluări științifice privind medicamentele de uz uman în cadrul Agenției, recomandarea „critică” și o recomandare „foarte importantă” (gestionarea conflictelor de interese ale personalului și orientările specifice) au fost reclasificate ca „foarte importantă” și „importantă”, în timp ce trei recomandări „foarte importante” au fost implementate;

                              —

                              în ceea ce privește auditul IAS din 2005 referitor la standardele de control intern, una dintre cele două recomandări „foarte importante” a fost implementată;

         Evaluare generală

                  1.

                  confirmă primirea unei scrisori a președintelui Consiliului de administrație al Agenției din 17 iunie 2011, în care se afirmă că Agenția a luat măsuri pentru a remedia deficiențele constatate în 2009; ia act, de asemenea, de documentele și anexele primite de la Agenție ca răspuns la Rezoluția Parlamentului din 10 mai 2011 menționată mai sus; confirmă, de asemenea, primirea unei scrisori a directorului executiv interimar al Agenției din 10 august 2011, în urma întrebărilor adresate cu ocazia ședinței Comisiei pentru control bugetar din 13 iulie 2011, în care s-a dezbătut descărcarea de gestiune pentru execuția bugetului Agenției aferent exercițiului financiar 2009; regretă, cu toate acestea, că nu toate informațiile solicitate au fost furnizate;

                  2.

                  consideră totuși că Agenția ar trebui să informeze în continuare, la fiecare trei luni, autoritatea care acordă descărcarea de gestiune cu privire la rezultatele măsurilor solicitate de aceasta din urmă;

                  3.

                  subliniază că autoritatea care acordă descărcarea de gestiune va continua să monitorizeze atent, pe parcursul viitoarelor proceduri de descărcare de gestiune, nivelul de execuție a măsurilor luate pentru a remedia deficiențele grave din cadrul Agenției, evidențiate atât de Curtea de Conturi, cât și de IAS, în rapoartele lor; se așteaptă, prin urmare, ca Agenția să informeze autoritatea care acordă descărcarea de gestiune cu privire la măsurile puse în aplicare și la rezultatele acestora și să furnizeze documentele solicitate, în special în ceea ce privește următoarele aspecte:

                              (a)

                              procesul adoptării de către Consiliul de administrație a planului de acțiune care prevede măsuri specifice și a unui calendar de punere în aplicare destinat remedierii deficiențelor din procedurile de achiziții,

                              (b)

                              verificarea strictă și utilizarea efectivă a procedurilor existente de identificare și gestionare a conflictelor de interese în ceea ce privește personalul și experții Agenției;

                              (c)

                              prezentarea rapoartelor IAS în conformitate cu Regulamentul financiar;

         Observații specifice

         Procedurile de achiziții

                  4.

                  ia act de informațiile primite cu privire la sistemul de control care vizează evitarea sau depistarea la timp a erorilor persistente în procedurile de achiziții; așteaptă să îi fie transmis planul multianual privind achizițiile; reamintește, așadar, Agenției să amelioreze în continuare calitatea sistemului său de achiziții și să respecte cu strictețe cerințele dispozițiilor aplicabile achizițiilor publice, astfel încât să poată rectifica deficiențele evidențiate de Curtea de Conturi;

                  5.

                  ia act de inițierea unor măsuri în vederea dezvoltării unui plan de acțiune privind îmbunătățirea procedurilor de achiziții; solicită Agenției să treacă fără întârziere la adoptarea unui plan de acțiune pentru a remedia deficiențele din procedurile de achiziții, în special erorile care afectează gestionarea procedurilor de atribuire a contractelor, prin introducerea unor verificări tehnice și procedurale mai riguroase și să informeze în mod corespunzător autoritatea care acordă descărcarea de gestiune;

                  6.

                  reamintește că, în Raportul său anual privind exercițiul 2009, Curtea de Conturi a menționat că Agenția nu a efectuat destule verificări pentru a reduce riscul de eroare în cazul câtorva proceduri de achiziții privind contracte-cadru majore în domeniul informatic; reamintește, de asemenea, că auditul a indicat erori care au afectat regularitatea operațiunilor respective și a stat la baza opiniei cu rezerve a Curții de Conturi cu privire la legalitatea și regularitatea operațiunilor subiacente conturilor Agenției;

         Reportarea creditelor

                  7.

                  subliniază că, în Raportul său anual privind exercițiul 2009, Curtea de Conturi a indicat că aproximativ 14 800 000 EUR dintr-un total de credite reportate în valoare de 19 500 000 EUR (38 % din angajamentele Agenției în 2009) au vizat activități care nu erau încă realizate (sau, în anumite cazuri, bunuri care nu erau recepționate pentru servicii care ar putea depăși cadrul unui singur exercițiu financiar) la sfârșitul exercițiului; reamintește, prin urmare, Agenției să ia măsuri în această privință și așteaptă să primească asigurări din partea Curții de Conturi în acest sens;

         Venituri din taxe

                  8.

                  ia act de informațiile primite de la Agenție potrivit cărora, la 1 ianuarie 2011, Agenția a introdus un sistem integrat de planificare a resurselor întreprinderii, furnizat de SAP, pentru a remedia întârzierile majore privind ordinele de recuperare; ia act de faptul că, prin acest nou sistem, Agenția introduce direct, cu ajutorul unui tablou de bord, datele din sistemele sale operaționale actuale (de exemplu, SIAMED) în modulul financiar SAP;

         Contracte pe cursul de schimb

                  9.

                  recunoaște angajamentul Agenției de a-și limita riscurile legate de variabilitatea cursului de schimb și că, la 11 iunie 2010, Agenția și-a revizuit politica de trezorerie prin: stabilirea unui comitet intern consultativ care să ofere consiliere contabilului cu privire la strategiile de acoperire împotriva riscurilor; limitarea acoperirii la 50 % din nevoile estimate; precum și prin asigurarea faptului că ratele de piață care pot fi atinse sunt egale sau superioare ratei costului bugetar;

         Gestionarea conflictelor de interese

                  10.

                  ia act de răspunsurile Agenției referitoare la respectarea Codului său de conduită prin stabilirea principiilor și a normelor privind independența și confidențialitatea aplicabile Consiliului de administrație și membrilor comitetelor, experților și personalului Agenției; se așteaptă, așadar, ca Agenția, înainte de a aloca manageri de proiect pentru diferite produse, să verifice în mod aprofundat dacă interesele declarate de membrii personalului le-ar putea influența imparțialitatea și independența; se așteaptă ca documentele Agenției privind conflictele de interese să fie actualizate;

                  11.

                  ia act de intenția Agenției de a aplica recomandarea IAS din auditul său ulterior pentru 2010, prin adoptarea unei abordări bazate pe analiza de risc și prin axarea verificărilor pe personalul care declară interese; invită Agenția să informeze autoritatea care acordă descărcarea de gestiune cu privire la calendarul și planul de aplicare a acestei recomandări a IAS înainte de sfârșitul anului 2011;

                  12.

                  ia act totuși de răspunsul Agenției potrivit căruia nu are obligația de a solicita sau monitoriza declarația anuală de interese financiare a experților responsabili pentru evaluarea medicamentelor, deoarece obligația respectivă revine autorităților competente ale statelor membre [articolul 126b din Directiva 2001/83/CE (7), astfel cum a fost modificată prin Directiva 2004/27/CE (8)]; invită, prin urmare, Comisia, să le reamintească autorităților respective din statele membre obligațiile lor în această privință;

                  13.

                  subliniază că, pe lângă faptul că reputația Agenției ar putea fi afectată în cazul în care evaluările pot fi contestate pe motivul unor posibile conflicte de interese, existența acestor conflicte de interese nu garantează o protecție optimă a sănătății cetățenilor europeni;

                  14.

                  constată că, începând de la 1 iulie 2011, noul formular electronic utilizat pentru declarația de interese (e-DoI) a intrat în funcțiune și tuturor experților li s-a solicitat să completeze noul formular e-DoI, precum și că formularele e-DoI ale tuturor experților incluși în baza de date a experților au fost făcute publice pe site-ul internet al Agenției începând cu data de 30 septembrie 2011; constată, de asemenea, intrarea în vigoare, la 4 iulie 2011, a memorandumului de înțelegere dintre Agenție și fiecare autoritate națională competentă cu privire la monitorizarea nivelului științific și a independenței evaluării realizate de autoritatea națională competentă privind serviciile care urmează să fie oferite Agenției;

                  15.

                  invită Agenția să informeze autoritatea care acordă descărcarea de gestiune cu privire la măsurile întreprinse în legătură cu respectarea efectivă a Codului său de conduită în ceea ce privește gestionarea conflictelor de interese;

                  16.

                  subliniază și aduce totodată în atenția Agenției faptul că toate acțiunile menționate în rapoartele de audit respective, inclusiv cea referitoare la exercițiul 2010, trebuie să fie puse în aplicare pe deplin înainte de începerea următoarei proceduri de descărcare de gestiune;

         Gestionarea resurselor umane

                  17.

                  ia act de răspunsul Agenției potrivit căruia aceasta a remediat deficiențele identificate de IAS în privința selecției agenților contractuali prin instituirea de instrucțiuni de lucru și modele revizuite, cu instruirea corespunzătoare a personalului; solicită, prin urmare, Agenției să prezinte informații actualizate autorității care acordă descărcarea de gestiune cu privire la progresele înregistrate în aplicarea acestor măsuri; așteaptă raportul din 2010 al Curții de Conturi pentru a stabili dacă asigurările din partea Agenției sunt întemeiate;

                  18.

                  face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 10 mai 2011 (9) referitoare la performanțele, gestiunea financiară și controlul agențiilor.

         (1)  JO C 338, 14.12.2010, p. 28.

         (2)  JO L 250, 27.9.2011, p. 173.

         (3)  JO L 248, 16.9.2002, p. 1.

         (4)  JO L 136, 30.4.2004, p. 1.

         (5)  JO L 357, 31.12.2002, p. 72.

         (6)  JO L 250, 27.9.2011, p. 174.

         (7)  Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman (JO L 311, 28.11.2001, p. 67).

         (8)  JO L 136, 30.4.2004, p. 34.

         (9)  JO L 250, 27.9.2011, p. 269.


title: 2012/588/UE: Decizia Parlamentului European din 10 mai 2012 privind descărcarea de gestiune pentru execuția bugetului Agenției Europene pentru Sănătate și Securitate în Muncă aferent exercițiului financiar 2010#Rezoluția Parlamentului European din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Sănătate și Securitate în Muncă aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/246

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Agenției Europene pentru Sănătate și Securitate în Muncă aferent exercițiului financiar 2010
   (2012/588/UE)
   PARLAMENTUL EUROPEAN,

               —

               având în vedere conturile anuale ale Agenției Europene pentru Sănătate și Securitate în Muncă pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Sănătate și Securitate în Muncă pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 2062/94 al Consiliului din 18 iulie 1994 privind înființarea Agenției Europene pentru Sănătate și Securitate în Muncă (3), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0117/2012),

               1.

               acordă directorului Agenției Europene pentru Sănătate și Securitate în Muncă descărcarea de gestiune pentru execuția bugetului Agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Agenției Europene pentru Sănătate și Securitate în Muncă, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 45.

      (2)  JO L 248, 16.9.2002, p. 1.

      (3)  JO L 216, 20.8.1994, p. 1.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2012
      conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Sănătate și Securitate în Muncă aferent exercițiului financiar 2010
      PARLAMENTUL EUROPEAN,

                  —

                  având în vedere conturile anuale ale Agenției Europene pentru Sănătate și Securitate în Muncă pentru exercițiul financiar 2010,

                  —

                  având în vedere Raportul Curții de Conturi privind conturile anuale ale Agenției Europene pentru Sănătate și Securitate în Muncă pentru exercițiul financiar 2010, însoțit de răspunsurile Agenției (1),

                  —

                  având în vedere Recomandarea Consiliului din 21 februarie 2012 (06083/2012 – C7-0051/2012),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (CE) nr. 2062/94 al Consiliului din 18 iulie 1994 privind înființarea Agenției Europene pentru Sănătate și Securitate în Muncă (3), în special articolul 14,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0117/2012),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2010 și cu privire la legalitatea și regularitatea operațiunilor subiacente;

                  B.

                  întrucât, la 10 mai 2011, Parlamentul a acordat directorului Agenției Europene pentru Sănătate și Securitate în Muncă descărcarea de gestiune pentru execuția bugetului Agenției aferent exercițiului financiar 2009 (5), iar în rezoluția sa care însoțea decizia de descărcare de gestiune, inter alia:

                              —

                              a invitat Agenția să reducă rata crescută a anulărilor și să informeze autoritatea care acordă descărcarea de gestiune cu privire la măsurile luate;

                              —

                              a solicitat contabilului-șef al Agenției să descrie metodologia de validare a sistemului său contabil și a sprijinit ideea de a dezvolta cooperarea cu rețeaua existentă a contabililor agențiilor pentru a elabora cerințe și o metodologie comune pentru validarea sistemelor contabile din agenții;

                              —

                              a subliniat că reportarea sumei de 3 500 000 EUR (47 % din creditele Agenției pentru costuri operaționale) aferente activităților operaționale întârzie desfășurarea activităților Agenției și contravine principiului bugetar al anualității, fapt cauzat parțial de caracterul multianual al proiectelor importante;

                  C.

                  întrucât bugetul Agenției pentru exercițiul financiar 2010 s-a ridicat la 15 500 000 EUR, ceea ce reprezintă o majorare de 3,3 % față de exercițiul financiar 2009; întrucât contribuția inițială din bugetul Uniunii la bugetul Agenției a fost în 2010 de 13 743 434 EUR în comparație cu 13 800 000 EUR în 2009 (6), ceea ce reprezintă o scădere cu 0,41 %,

         Gestiunea bugetară și financiară

                  1.

                  reamintește că contribuția inițială a Uniunii la bugetul Agenției a fost în 2010 de 13 743 434 EUR; constată însă că suma de 506 566 EUR, provenită din recuperarea excedentului, a fost adăugată la fondurile alocate inițial, contribuția totală a Uniunii ridicându-se astfel în 2010 la 14 250 000 EUR;

                  2.

                  constată din conturile anuale că bugetul original al Agenției pentru exercițiul financiar 2010 a fost modificat de două ori și că au fost operate transferuri; invită Agenția să ofere autorității care acordă descărcarea de gestiune informații cu privire la motivele care au stat la baza acestor schimbări;

                  3.

                  constată din raportul anual de activitate al Agenției (RAA) că bugetul pentru exercițiul financiar 2010 a fost angajat în proporție de 96,1 % până la sfârșitul anului;

         Reportarea creditelor

                  4.

                  observă o îmbunătățire în reportarea creditelor Agenției pe parcursul anilor; observă în special că în 2010 Agenția și-a redus rata anulărilor la 11 % de la 19 % în 2009; solicită, cu toate acestea, Agenției să îmbunătățească în continuare situația prin evitarea realizării cu întârziere a activităților sale;

         Resurse umane

                  5.

                  constată din RAA întocmit de Agenție că personalul a însumat un număr total de 66 de persoane la 31 decembrie 2010; constată, de asemenea, că personalul cuprinde 44 de agenți temporari (AT), 21 de agenți contractuali (AC) și un post de AC în domeniul creării de rețele și al comunicării, finanțat din programul IPAC2;

                  6.

                  solicită Agenției să informeze autoritatea care acordă descărcarea de gestiune cu privire la măsurile pe care Agenția le-a luat pentru a îndeplini obiectivele de mai jos, stabilite în programul său anual de activitate:

                              —

                              organizarea și monitorizarea procedurilor de selecție pentru AT și AC;

                              —

                              gestionarea și administrarea funcției de resurse umane în mod eficace și în timp util;

                              —

                              angajarea personalului calificat necesar pentru îndeplinirea strategiei și a obiectivelor Agenției de a pune în aplicare planurile sale anuale de gestionare;

         Performanță

                  7.

                  constată din RAA că Agenția a oferit informații detaliate, comparând un exercițiu financiar cu celălalt, pentru a permite autorității care acordă descărcarea de gestiune să evalueze mai bine performanțele Agenției; consideră că aceasta este o bună practică care trebuie urmată și de alte agenții;

                  8.

                  salută inițiativa Agenției de a lansa până în 2020 „previziuni” privind impactul inovațiilor tehnologice din „locurile de muncă ecologice” asupra sănătății și securității; ia act de faptul că diseminarea rezultatelor acestor proiecte către publicul-țintă a demarat în cadrul congresului mondial și al unor serii de seminare; ar aprecia, prin urmare, să primească feedback de la Agenție cu privire la aceste inițiative;

         Auditul intern

                  9.

                  salută inițiativa Agenției de a furniza în mod automat autorității care acordă descărcarea de gestiune raportul anual de audit intern asupra Agenției realizat de Serviciul de Audit Intern (IAS); consideră că acest lucru este un semn de transparență și un exemplu de bune practici care ar trebui urmat de toate celelalte agenții; consideră că rapoartele de audit ale IAS contribuie deseori la dezvoltarea în continuare a proceselor și măsurilor care reduc/controlează riscurile Agenției;

                  10.

                  a fost informat de Agenție că IAS a realizat o evaluare a recomandărilor deschise din cadrul auditurilor precedente; salută în special faptul că, în ceea ce privește măsurile luate ca urmare a recomandărilor precedente făcute de IAS, auditorul intern a constatat că toate recomandările foarte importante au fost puse în aplicare în mod adecvat și au fost închise, cu excepția recomandării privind validarea sistemelor contabile, care a fost reclasificată drept „importantă” datorită punerii în aplicare parțiale; invită, în consecință, Agenția să pună în totalitate în aplicare și această recomandare și să informeze autoritatea care acordă descărcarea de gestiune cu privire la măsurile luate în acest sens;

                  11.

                  observă, de asemenea, că IAS a realizat un audit al comunicării pe internet și al comunicării externe în noiembrie 2010; constată în special că în urma acestui audit IAS a formulat șapte recomandări, niciuna dintre acestea nefiind clasificată drept „critică”, însă două recomandări au fost considerate „foarte importante” și fac referire la:

                              —

                              documentația acordului privind nivelul serviciilor;

                              —

                              adoptarea și punerea în aplicare a unei politici de securitate;

                        invită, în consecință, Agenția să pună în aplicare cu promptitudine aceste două recomandări și să informeze autoritatea care acordă descărcarea de gestiune cu privire la măsurile luate în acest sens;

                  12.

                  atrage atenția asupra recomandărilor sale formulate în rapoartele precedente referitoare la descărcarea de gestiune, prezentate în anexa la prezenta rezoluție;

                  13.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (7) referitoare la performanțele, gestiunea financiară și controlul agențiilor.

         (1)  JO C 366, 15.12.2011, p. 45.

         (2)  JO L 248, 16.9.2002, p. 1.

         (3)  JO L 216, 20.8.1994, p. 1.

         (4)  JO L 357, 31.12.2002, p. 72.

         (5)  JO L 250, 27.9.2011, p. 201.

         (6)  JO L 64, 12.3.2010, p. 507.

         (7)  Texte adoptate, P7_TA(2012) 164 (a se vedea pagina 388 din prezentul Jurnal Oficial).

      ANEXĂ

         RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

                  Agenția Europeană pentru Sănătate și Securitate în Muncă

                  2006

                  2007

                  2008

                  2009

                  Performanță

                  n.a.

                  n.a.

                              —

                              Solicită Agenției să prezinte o analiză diacronică a operațiunilor realizate în exercițiul care face obiectul descărcării de gestiune și a celor realizate în exercițiile precedente

                              —

                              Felicită Agenția că și-a îmbunătățit semnificativ gestiunea financiară în ultimii trei ani; o încurajează să urmărească în continuare atingerea celui mai înalt nivel de planificare, execuție și control bugetar

                  Solicită Agenției să prezinte, într-un tabel care să fie anexat la viitorul raport al Curții de Conturi, o comparație între operațiunile realizate în exercițiul care face obiectul descărcării de gestiune și cele realizate în exercițiul precedent pentru a permite autorității care acordă descărcarea de gestiune să evalueze mai bine performanțele Agenției de la un exercițiu la altul

                  Guvernanța Agenției

                  n.a.

                  n.a.

                              —

                              Costurile de guvernanță ale Agenției nu sunt nesemnificative (84 de membri în Consiliul de administrație și 64 angajați)

                  Cheltuieli operaționale reportate

                  Principiul bugetar al specificității nu a fost respectat cu strictețe (directorul a semnat 19 decizii pentru suma aproximativă de 880 000 EUR, autorizând transferuri bugetare de la un articol la altul în cadrul capitolelor. Contrar Regulamentului financiar, Consiliul director nu a primit informațiile necesare)

                  n.a.

                              —

                              Solicită adaptarea previziunilor bugetare la necesitățile reale în scopul unei bune gestiuni financiare (situația contravenea principiului anualității)

                              —

                              Constată că Agenția a reportat 3 500 000 EUR (47 % din creditele pentru costuri operaționale) în ceea ce privește activitățile operaționale; subliniază că această situație indică întârzieri în realizarea activităților Agenției și contravine principiului bugetar al anualității, fapt cauzat parțial de caracterul multianual al proiectelor importante

                              —

                              Invită Agenția să reducă rata crescută a anulărilor și să informeze autoritatea care acordă descărcarea de gestiune cu privire la măsurile luate

                  Procedurile de achiziții

                  n.a.

                  n.a.

                  Solicită Agenției ca problema utilizării unui contract-cadru pentru achizițiile publice peste valoarea sa maximală să fie eliminată în viitor pentru a se asigura respectarea legislației bugetare europene

                  Resursele umane și auditul intern

                  n.a.

                  n.a.

                  Invită Agenția să ia măsuri pentru a realiza 14 dintre cele 33 de recomandări formulate de Serviciul de Audit Intern; constată că 6 dintre acestea sunt considerate „foarte importante”: gestionarea așteptărilor părților interesate și punerea în aplicare a anumitor standarde de control intern, și anume gestionarea problemelor privind dosarele personale, raportul anual privind controlul intern și promovarea procedurilor de control intern

                              —

                              Solicită contabilului-șef al Agenției să descrie metodologia de validare a sistemului său contabil și a sprijinit ideea de a dezvolta cooperarea cu rețeaua existentă a contabililor agențiilor pentru a elabora cerințe și o metodologie comune pentru validarea sistemelor contabile din agenții

                              —

                              Încurajează Agenția să revizuiască listele de verificare astfel încât să corespundă caracteristicilor specifice diverselor tranzacții financiare și să le pună la dispoziția întregului personal

                              —

                              Solicită Agenției să finalizeze documentarea procedurilor

                              —

                              Invită Agenția să elaboreze o listă completă a principalelor procese care să corespundă procedurilor impuse și să actualizeze sistematic această listă


title: 2011/568/UE: Decizia Parlamentului European din 10 mai 2011 privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2009#Rezoluția Parlamentului European din 10 mai 2011 conținând observațiile care fac parte integrantă din decizia privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/130

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2009
   (2011/568/UE)
   PARLAMENTUL EUROPEAN,

               —

               având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2009,

               —

               având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2009, însoțit de răspunsurile Centrului (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (3), în special articolul 12a,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0106/2011),

               1.

               acordă directorului Centrului European pentru Dezvoltarea Formării Profesionale descărcarea de gestiune pentru execuția bugetului Centrului aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European pentru Dezvoltarea Formării Profesionale, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 130.

      (2)  JO L 248, 16.9.2002, p. 1.

      (3)  JO L 39, 13.2.1975, p. 1.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2011
      conținând observațiile care fac parte integrantă din decizia privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2009
      PARLAMENTUL EUROPEAN,

                  —

                  având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2009,

                  —

                  având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2009, însoțit de răspunsurile Centrului (1),

                  —

                  având în vedere Recomandarea Consiliului din 15 februarie 2011 (05892/2011 – C7-0052/2011),

                  —

                  având în vedere articolul 276 din Tratatul CE și articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (3), în special articolul 12a,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0106/2011),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

                  B.

                  întrucât, la 5 mai 2010, Parlamentul a acordat directorului Centrului European pentru Dezvoltarea Formării Profesionale descărcarea de gestiune pentru execuția bugetului Centrului aferent exercițiului financiar 2008 (5), iar în rezoluția sa care însoțea decizia de descărcare de gestiune, inter alia,

                              —

                              a atras atenția asupra faptului că Centrul a reportat din nou credite (25 % din creditele de plată, adică 1 400 000 EUR);

                              —

                              a subliniat că această situație a scos în evidență deficiențele din cadrul programării și monitorizării creditelor disociate în cazul cheltuielilor operaționale;

                  C.

                  întrucât bugetul Centrului pentru 2009 a fost de 18 530 000 EUR, ceea ce înseamnă o majorare de 1 % față de exercițiul financiar 2008,

         Performanță

                  1.

                  atrage atenția asupra confirmării aduse de Curtea de Conturi potrivit căreia conturile anuale ce corespund unui buget de 18 500 000 milioane EUR prezintă situația financiară reală a Centrului la 31 decembrie 2009, iar operațiunile și fluxurile de numerar ale Centrului pentru exercițiul financiar 2009 sunt conforme cu normele financiare ale Centrului;

                  2.

                  își exprimă satisfacția că Curtea de Conturi a constatat legalitatea și regularitatea operațiunilor subiacente conturilor anuale ale Centrului pentru exercițiul financiar 2009; salută intenția Centrului de a prevedea pentru 2011 diagrame Gantt pentru toate activitățile operaționale cheie; reamintește Centrului că aceste diagrame prezintă în mod concis timpul dedicat de fiecare membru al personalului unui proiect și încurajează o abordare orientată spre obținerea de rezultate;

                  3.

                  felicită Centrul pentru introducerea în 2009 a unui sistem de măsurare a performanței vizând prioritățile sale pe termen mediu 2009-2011 și programul său anual de lucru, precum și pentru crearea unui cadru cu indicatori de performanță pentru a monitoriza progresul și a măsura realizările, rezultatul și impactul; consideră, mai ales, că introducerea unui sistem de măsurare a performanței ajută Centrul să își gestioneze și să își evalueze impactul, eficiența, eficacitatea și relevanța acțiunilor; consideră, în plus, că acest sistem ar putea să prevadă și alte îmbunătățiri aduse bugetului pe activități și o monitorizare mai strictă a creditelor de plată cu scopul de a evita reportările;

                  4.

                  solicită Centrului să prezinte, într-un tabel care să fie anexat la viitorul raport al Curții de Conturi, o comparație clară între operațiunile realizate în exercițiul financiar care face obiectul descărcării de gestiune și cele realizate în exercițiul financiar precedent, pentru a permite autorității care acordă descărcarea de gestiune să evalueze mai bine performanțele Centrului de la un exercițiu la altul;

                  5.

                  își exprimă interesul față de activitățile desfășurate de Centru împreună cu Norvegia și Islanda și observă că acesta a introdus un plan pentru a alinia utilizarea contribuțiilor Norvegiei și Islandei cu utilizarea subvenției UE, plan care ar trebui să fie pus în aplicare până în 2013;

         Resurse umane

                  6.

                  observă că Centrul a introdus modificări în procedurile sale de recrutare în urma observațiilor Curții de Conturi formulate în raportul său pentru 2009 prin care Curtea solicita Centrului să își amelioreze în continuare transparența; salută inițiativa Centrului care, începând din iunie 2010, a introdus întrebări la testele scrise, precum și interviuri înainte de preselecție;

         Reportarea creditelor

                  7.

                  atrage atenția asupra faptului că Centrul a reportat credite (31 % din cheltuielile administrative – titlul II) și a anulat credite de plată (24 % din totalul creditelor pentru activitățile operaționale); în consecință, invită Centrul să își îmbunătățească în continuare programarea și monitorizarea, respectând totodată principiul anualității;

         Gestiune bugetară

                  8.

                  invită Centrul să aplice mai eficient principiile bugetare ale specificității și transparenței; constată că, în iunie 2010, Centrul a informat consiliul de administrație cu privire la toate transferurile efectuate în 2009 și 2010 și că, începând din acel moment, continuă să-l informeze permanent cu privire la transferuri; ia act de clarificarea regulii privind procentajul de 10 % prevăzute în noile sale norme de aplicare a normelor financiare adoptate de consiliul de administrație în decembrie 2010;

         Audit intern

                  9.

                  observă că Centrul a transmis autorității care acordă descărcarea de gestiune un raport întocmit de directorul său care sintetizează conținutul recomandării Serviciului de Audit Intern (IAS), conform dispozițiilor de la articolul 72 alineatul (5) din Regulamentul financiar cadru; cu toate acestea, invită directorul Centrului să furnizeze informații specifice cu privire la conținutul celor 15 recomandări formulate la 31 decembrie 2008 și la cele 14 recomandări noi formulate la 31 decembrie 2009 de IAS;

                  10.

                  salută introducerea în 2009 de către Centru a unui instrument online de achiziții publice, având ca scop îmbunătățirea planificării și a monitorizării planului anual de achiziții publice;

                  11.

                  observă că Centrul a finalizat în 2009 o procedură actualizată de deblocare vizând să îmbunătățească și mai mult transparența inventarului de active; observă, în plus, că în același an, Centrul a lansat documentarea proceselor principale de control; invită, în consecință, Centrul să informeze autoritatea care acordă descărcarea de gestiune cu privire la măsurile luate în acest sens;

                  12.

                  felicită Centrul pentru că a devenit prima agenție care s-a supus în mod voluntar unui audit-pilot privind cadrul deontologic în 2009;

                  13.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (6) referitoare la performanțele, gestiunea financiară și controlul agențiilor.

         (1)  JO C 338, 14.12.2010, p. 130.

         (2)  JO L 248, 16.9.2002, p. 1.

         (3)  JO L 39, 13.2.1975, p. 1.

         (4)  JO L 357, 31.12.2002, p. 72.

         (5)  JO L 252, 25.9.2010, p. 124.

         (6)  Texte adoptate, P7_TA(2011)0163 (a se vedea pagina 269 din prezentul Jurnal Oficial).


title: 2012/590/UE: Decizia Parlamentului European din 10 mai 2012 privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2010#Rezoluția Parlamentului European din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/253

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2010
   (2012/590/UE)
   PARLAMENTUL EUROPEAN,

               —

               având în vedere conturile anuale ale Agenției de Aprovizionare a Euratom pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției de Aprovizionare a Euratom pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Decizia 2008/114/CE, Euratom a Consiliului din 12 februarie 2008 de stabilire a Statutului Agenției de Aprovizionare a Euratom (3), în special articolul 8,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0131/2012),

               1.

               acordă directorului general al Agenției de Aprovizionare a Euratom descărcarea de gestiune pentru execuția bugetului Agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului general al Agenției de Aprovizionare a Euratom, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 6.

      (2)  JO L 248, 16.9.2002, p. 1.

      (3)  JO L 41, 15.2.2008, p. 15.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2012
      conținând observațiile care fac parte integrantă din decizia privind descărcarea de gestiune pentru execuția bugetului Agenției de Aprovizionare a Euratom aferent exercițiului financiar 2010
      PARLAMENTUL EUROPEAN,

                  —

                  având în vedere conturile anuale ale Agenției de Aprovizionare a Euratom pentru exercițiul financiar 2010,

                  —

                  având în vedere Raportul Curții de Conturi privind conturile anuale ale Agenției de Aprovizionare a Euratom pentru exercițiul financiar 2010, însoțit de răspunsurile Agenției (1),

                  —

                  având în vedere Recomandarea Consiliului din 21 februarie 2012 (06083/2012 – C7-0051/2012),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Decizia 2008/114/CE, Euratom a Consiliului din 12 februarie 2008 de stabilire a Statutului Agenției de Aprovizionare a Euratom (3), în special articolul 8,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0131/2012),

                  A.

                  întrucât, în temeiul Deciziei 2008/114/CE, Euratom, Agenția de Aprovizionare a Euratom (denumită în continuare „Agenția”), înființată la Luxemburg în 1958, și-a schimbat statutul și a devenit agenție;

                  B.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției pentru exercițiul financiar 2010 și cu privire la legalitatea și regularitatea operațiunilor subiacente;

                  C.

                  întrucât Curtea de Conturi a subliniat, de asemenea, în Raportul său pentru exercițiul financiar 2010 faptul că Statutul Agenției nu respectă articolul 54 din Tratatul de instituire a Comunității Europene a Energiei Atomice,

                  1.

                  constată că Agenția nu a primit în 2010 nicio subvenție pentru finanțarea activităților sale operaționale și că toate cheltuielile efectuate de aceasta în cadrul execuției bugetului său au fost suportate de Comisie; observă că această situație persistă de la crearea Agenției în 2008;

                  2.

                  constată că, în absența unui buget autonom, Agenția este integrată de facto în Comisie și că această situație contravine Statutului său;

                  3.

                  ia totuși act de scrisoarea din 31 martie 2011 a directorului general, care a recunoscut problema menționată mai sus și a oferit informații detaliate privind măsurile luate ca răspuns la solicitările autorității de descărcare de gestiune; constată că, pentru a soluționa această problemă, s-a convenit să se propună reînființarea liniei bugetare specifice pentru Agenție în cadrul bugetului general al Uniunii Europene pentru 2012;

                  4.

                  observă că la 20 aprilie 2011 Comisia a propus ca linia 32 01 06 dedicată Agenției să fie dotată cu credite în valoare de 98 000 EUR din bugetul general al Uniunii Europene; consideră că, odată adoptată de autoritățile bugetare ale Uniunii, această soluție va reprezenta un progres major în rezolvarea problemelor actuale;

                  5.

                  atrage atenția asupra recomandărilor sale formulate în rapoartele precedente referitoare la descărcarea de gestiune, așa cum sunt prezentate în anexa la prezenta rezoluție;

                  6.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (5) referitoare la performanțele, gestiunea financiară și controlul agențiilor.

         (1)  JO C 366, 15.12.2011, p. 6.

         (2)  JO L 248, 16.9.2002, p. 1.

         (3)  JO L 41, 15.2.2008, p. 15.

         (4)  JO L 357, 31.12.2002, p. 72.

         (5)  Texte adoptate, P7_TA(2012) 164 (a se vedea pagina 388 din prezentul Jurnal Oficial).

      ANEXĂ

         RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

                  Agenția de Aprovizionare a Euratom

                  2007

                  2008

                  2009

                  Performanța

                  n.a.

                  n.a.

                  n.a.

                  Gestiunea bugetară și financiară

                  38,7 % din credite au fost reportate

                  Deoarece nu beneficiază de un buget autonom, Agenția este, de facto, integrată în structurile Comisiei; această situație ridică problema necesității de a menține Agenția în forma și organizarea actuală

                  În 2009, Agenția nu a primit nicio subvenție pentru finanțarea activităților sale operaționale, iar toate cheltuielile efectuate de aceasta în cadrul execuției bugetului aferent exercițiului financiar 2009 au fost suportate de Comisie; Agenția este, de facto, integrată în structurile Comisiei

                  Resursele umane

                  n.a.

                  n.a.

                  Constată că, în conformitate cu articolul 3 din Statutul său, Agenția a selectat un auditor intern propriu, care și-a preluat atribuțiile doar la 1 iulie 2009

                  Auditul intern

                  n.a.

                  n.a.

                  n.a.